Når Børn og Familie har modtaget en underretning, vil der inden for 24 timer efter modtagelsen ske en vurdering af, hvor vidt barnet/den unge har brug for akut støtte. Hvis dette er tilfældet, vil der med det samme blive taget kontakt til barnet/den unge og familien.
I situationer, hvor der ikke vurderes at være behov for en akut indsats, vil en familierådgiver fra Børn og Familie tage kontakt til forældrene og barnet/den unge for at gennemgå underretningen med dem. Dette med henblik på at afdække, hvor vidt barnet/den unge kan have behov for særlig støtte.
Som privatperson vil du – hvis du har opgivet dit navn – modtage en skriftlig kvittering inden for 6 dage. Derefter hører du ikke mere til sagen fra kommunen.
Som fagperson, vil du som hovedregel blive tilbudt at deltage i underretningsmødet. Du vil også få en tilbagemelding på, hvad underretningen har ført til.